Osnovna škola Darda

Školska 9

31326 Darda

**ZAPISNIK POVJERENSTVA S OTVARANJA JAVNIH PONUDA ZA PROVOĐENJE ŠKOLSKE EKSKURZIJE**

**Dnevni red:** 1. Javno otvaranje ponuda pristiglih na javni poziv

**Ad. 1.** Sastanku je nazočilo Povjerenstvo u sljedećem sastavu: predsjednica Mirela Horvat, ravnatelj Janoš Boni, razrednice Ivana Novak, Ivana Lajoš Brkić, predstavnici roditelja, Silvija Keszeg, Mihaela Vilagoš i Božana Panić, te predstavnici učenika Sara Keszeg i Marko Brkić. Na javni poziv, objavljen na naslovnoj internetskoj stranici Škole, svoju su ponudu pružanja usluge organizacije i provedbe školske ekskurzije dostavile dvije turističke agencije:

Astralis Travel d.o.o., Mačekova 45b, Slavonski Brod

Animatravel agency, Ivana Gundulića 32, Osijek

Predsjednica Povjerenstva prisutnima je javno iščitala pristigle ponude turističkih agencija te je ustanovljeno da obje ponude ispunjavaju uvjete naznačene u javnom pozivu. Predstavljanje ponuda odabranih turističkih agencija održat će se na zajedničkom roditeljskom sastanku 26. lipnja 2019. u 18 h u Osnovnoj školi Darda. Svaki predstavnik turističke agencije imat će petnaest minuta za prezentaciju ponude uključujući i davanje odgovora i dodatnih objašnjenja na roditeljska pitanja prema sljedećem rasporedu:

1. Astralis Travel d.o.o., Mačekova 45b, Slavonski Brod 18.15 – 18.30

2. Animatravel agency, Ivana Gundulića 32, Osijek 18.30 – 18.45

Nakon odslušanih prezentacija ponuda roditelji će odlučiti o konačnom odabiru ponude sukladno članku 12. stavku 5. i 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole.

Sastanak je završio u 14:40 sati.

Zapisničarka: Ivana Lajoš Brkić